CELEX: 32013R0095
Language: hr
Date: 2013-02-01 00:00:00
Title: Provedbena uredba Komisije (EU) br. 95/2013 od 1. veljače 2013. o odobrenju pripravka Pediococcus acidilactici CNCM MA 18/5M kao dodatka hrani za životinje za sve ribe osim salmonida (nositelj odobrenja Lallemand SAS)  Tekst značajan za EGP

03/Sv. 067
            
            
               HR
            
            
               Službeni list Europske unije
            
            
               83
            
         32013R0095
   
               L 033/19
            
            
               SLUŽBENI LIST EUROPSKE UNIJE
            
            
               01.02.2013.
            
         PROVEDBENA UREDBA KOMISIJE (EU) br. 95/2013
   od 1. veljače 2013.
   o odobrenju pripravka Pediococcus acidilactici CNCM MA 18/5M kao dodatka hrani za životinje za sve ribe osim salmonida (nositelj odobrenja Lallemand SAS)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 dostavljen je zahtjev za novo korištenje pripravka Pediococcus acidilactici CNCM MA 18/5M. Taj zahtjev je bio popraćen detaljima i dokumentima koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje novog korištenja Pediococcus acidilactici CNCM MA 18/5M kao dodatka hrani za životinje za sve ribe i njegovo uvrštenje u kategoriju dodataka hrani za životinje „Zootehnički dodaci”.
            
         
               (4)
            
            
               Korištenje Pediococcus acidilactici CNCM MA 18/5M je bilo odobreno bez vremenskog ograničenja za piliće za tov Uredbom Komisije (EZ) br. 1200/2005 (2) i za svinje za tov Uredbom Komisije (EZ) br. 2036/2005 (3), na 10 godina za salmonide i kozice Uredbom Komisije (EZ) br. 911/2009 (4), za odbijenu prasad Uredbom Komisije (EU) br. 1120/2010 (5) i za kokoši nesilice Uredbom Komisije (EU) br. 212/2011 (6).
            
         
               (5)
            
            
               Europska agencija za sigurnost hrane (dalje u tekstu „Agencija”) zaključila je u mišljenju od 11. rujna 2012. (7) da pod predloženim uvjetima korištenja Pediococcus acidilactici CNCM MA 18/5M povoljno utječe na razvoj svih vrsta riba povećavajući udio dobro razvijenih riba i smanjujući deformaciju kosti.
            
         
               (6)
            
            
               Procjena Pediococcus acidilactici CNCM MA 18/5M pokazuje da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti korištenje ovog pripravka kako je definirano u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „Zootehnički dodaci” i funkcionalnoj skupini „Ostali zootehnički dodaci” odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. veljače 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  SL L 195, 27.7.2005., str. 6.
   
      (3)  SL L 328, 15.12.2005., str. 13.
   
      (4)  SL L 257, 30.9.2009., str. 10.
   
      (5)  SL L 317, 3.12.2010., str. 12.
   
      (6)  SL L 59, 4.3.2011., str. 1.
   
      (7)  EFSA Journal 2012.; 10(9):2886.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanji sadržaj
            
            
               Najveći sadržaj
            
            
               Ostale odredbe
            
            
               Trajanje odobrenja
            
         
               Jedinice aktivnosti/kg potpune krmne smjese sa sadržajem vlage od 12 %
            
         
               
                  Kategorija zootehničkih dodataka. Funkcionalna skupina: ostali zootehnički dodaci (povoljno utječu na rast).
               
            
         
               4d1712
            
            
               Lallemand SAS
            
            
               
                  Pediococcus acidilactici CNCM MA 18/5M
            
            
               
                  Sastav dodatka hrani za životinje
               
               Pripravak Pediococcus acidilactici CNCM MA 18/5M sadrži najmanje 1 × 1010 CFU/g dodatka hrani za životinje
               
                  Karakteristike aktivne tvari:
               
               Žive stanice Pediococcus acidilactici CNCM MA 18/5M
               
                  Analitičke metode
                   (1)
               
               Metoda brojanja: metoda razmazivanja po pločici uz uporabu MRS agara (EN 15786:2009)
               Identifikacija: gel-elektroforeza u pulsirajućem polju (PFGE).
            
            
               Sve vrste riba osim salmonida
            
            
               —
            
            
               1 × 109
               
            
            
               —
            
            
               
                           1.
                        
                        
                           U uputama za korištenje dodatka hrani za životinje i premiksa navesti temperaturu skladištenja, rok valjanosti i postojanost pri peletiranju.
                        
                     
                           2.
                        
                        
                           Za sigurnost: tijekom rukovanja koriste se zaštita za disanje, naočale i rukavice.
                        
                     
            
               22. veljače 2023.
            
         
      (1)  Detalji o analitičkim metodama dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx